b'\n_START_ARTICLE_\nGr\xc5\xa1ka abeceda\n_START_SECTION_\nGr\xc5\xa1ki kodni nabori\n_START_PARAGRAPH_\nZa gr\xc5\xa1\xc4\x8dino se v Spletu uporabljajo razli\xc4\x8dni kodni nabori, od katerih so \xc5\xa1tevilni opisani v RFC 1947 "Greek Character Encoding for Electronic Mail Messages"._NEWLINE_Danes se predvsem uporabljata nabora ISO/IEC 8859-7 in unikod. ISO 8859-7 podpira le monotonalni pravopis; unikod podpira politonalni pravopis.\n_START_SECTION_\nGr\xc5\xa1\xc4\x8dina v Unikodu\n_START_PARAGRAPH_\nUnikod podpira politonalni pravopis dovolj dobro za obi\xc4\x8dajno zvezno besedilo v starogr\xc5\xa1ki in novogr\xc5\xa1ki pisavi, podpira pa celo \xc5\xa1tevilne starinske oblike za epigrafiko. S kombiniranjem znakov podpira tudi gr\xc5\xa1ko filologijo, dialektologijo ter \xc5\xa1tevilne druge posebne zahteve. Ker pa ve\xc4\x8dina dana\xc5\xa1njega programja za prikaz besedila kombiniranja znakov ne podpira dovolj dobro, se, \xc4\x8deprav lahko alfo s stre\xc5\xa1ico in ostrivcem predstavimo kot U+03B1 U+0304 U+0301, to le redko prika\xc5\xbee pravilno: \xe1\xbe\xb1\xcc\x81._NEWLINE_Za podrobno obravnavo te\xc5\xbeavnih gr\xc5\xa1kih oblik \xc4\x8drk glej Greek Unicode Issues (v angle\xc5\xa1\xc4\x8dini)._NEWLINE_V unikodu obstajata dva glavna bloka gr\xc5\xa1kih znakov._NEWLINE_Prvi se imenuje \xc2\xbbGr\xc5\xa1\xc4\x8dina in kopt\xc5\xa1\xc4\x8dina\xc2\xab\xc2\xa0(U+0370 do U+03FF)._NEWLINE_Ta temelji na ISO 8859-7 in za zapis nove gr\xc5\xa1\xc4\x8dine zadostuje._NEWLINE_Vsebuje tudi nekatere starinske \xc4\x8drke in na gr\xc5\xa1\xc4\x8dini osnovane tehni\xc4\x8dne simbole._NEWLINE_Ta blok podpira tudi kopt\xc5\xa1\xc4\x8dino. V preteklosti so si \xc5\xa1tevilne koptske \xc4\x8drke kodne to\xc4\x8dke delile s podobnimi gr\xc5\xa1kimi \xc4\x8drkami. Ker pa v \xc5\xa1tevilnih strokovnih delih najdemo obe pisavi, ki imata precej razli\xc4\x8dno oblikovane \xc4\x8drke, sta od razli\xc4\x8dice unikoda 4.1 kopt\xc5\xa1\xc4\x8dina in gr\xc5\xa1\xc4\x8dina razdru\xc5\xbeeni. V bloku \xc5\xa1e naprej ostajajo koptske \xc4\x8drke, ki nimajo gr\xc5\xa1kih ekvivalentov._NEWLINE_Politonalno gr\xc5\xa1\xc4\x8dino lahko zapisujemo bodisi s kombinatornimi diakriti\xc4\x8dnimi znaki ali z vnaprej sestavljenimi znaki v bloku \xc2\xbbRaz\xc5\xa1irjena gr\xc5\xa1\xc4\x8dina\xc2\xab\xc2\xa0(U+1F00 do U+1FFF).\n_START_SECTION_\nUporaba v drugih jezikih\n_START_PARAGRAPH_\nPoleg zgoraj na\xc5\xa1tetih h\xc4\x8derinskih naborov \xc4\x8drk, ki so se kot prilagoditev gr\xc5\xa1kega alfabeta razvijali dalje v samostojne nabore \xc4\x8drk, so gr\xc5\xa1ki alfabet, ob razli\xc4\x8dnih \xc4\x8dasih in na razli\xc4\x8dnih mestih, uporabili za pisanje v drugih jezikih {{SFN |. Macrakis |1996 |p =} } Za nekatere od njih so bile uvedene dodatne \xc4\x8drke.'